
Ningú podrà representar, traduir ni reimprimir 
aquesta obra sense permís de l'autor. 

Els comisionats y representants de la Sociedad de 
Autores Espanoles son els encarregats de cobrar els 
drets dc propietat: 

Està lot el dipòsit que marca la lley. 

Emília 19 anys. 



Magina (criada joveneta) . 

Un home. quo se sent parlar, 


però no surt. 





Nota. — Llevat dels personatges que no surten 
fins al tercer acte, la edat assignada a cada un se 
supcsa al comensar l'obra. 

Lloch de l'acció: Barcelona. Època, la present. 



Aquesta obra va ser estrenada el Teatre Català 
<Romea), de Barcelona, la nit del 14 de Febrer de 
1908, sent interpretada segons la distribució següent: 

Emilia, donya Carme Jarque; Sra. Carolina, 
donya Adela Clemente; Magina, donya Antònia 
Vallvé; Sr. Joan, don Jaume Borràs; Miquel, don 
Joaquim Vinyas; Rafel, don Joan Domènech; Igna- 
ci, don Joan Vehil; Miquelet, don Jaume Capdevila 
(fill); Sr. Costa, don Vicens Daroqui. 

Direcció: Don Jaume Borràs. 

Menjador de família modesta. Mobles de basar y 
baratets, de color de noguera. Sobre la taula, que es 
mes aviat petita, hi ve una lira ab pàmpol romput. 
Al bufet hi ha molt poca vaixella. Allà hont convin- 
gui, un rellotge de paret, però aturat. Per les parets, 
que son empaperades ab paper revellit, hi ha car- 
trons de calendari, cartellets y vanos rodons dels 
que donen en certes botigues quan s'hi va a com- 
prar. — Obertures: una a cada costat y una al fons, 
que dona a la galeria.— La pessa es irregular, com 
de xanfrà de la Ciutat nova. — A cada porta hi ha 
un portier o una cosa que ho sembla, però cap dels 
dos es igual.— També hi ha per la escena un parell 
de balancins vells de lona, ab cobre-respatller de 
croixè. — El llum escampa una claror discreta. 



ESCENA PRIMERA 



Emília y Senyora Carolina. 

L'Emília, asseguda prop de la taula, treballa a 
la claror del llum. Repassa samarretes noves 
pera una fàbrica. En cambi la senyora Caro- 
lina està adobantne una de molt atrotinada y 
tota s'impacienta al veure'ls forats que ha de 
surgir. Porta un abrich tirat al damunt. 

2 

SENYORA CAROLINA 

Deixant la feina al damunt de la taula. 

iQuin fàstich! Aviat hi haurà més pedassos 
y surgits que samarreta... El primer dia que 
poguem, ne portaràs mitja dotzena de la fà- 
brica... 

Enfadantse de sobte. 

í Es vergonyós això! í Al últim el teu pare 
anirà ab els colzes ensenyant!... Si li agafés un 
treball pel carrer y haguessin de descordarlo, 
ja no s'ho valdria la vergonya que hauríem de 
passar. 

EMÍLIA x 

i La vergonya ray! El disgust de la desgra- 
cia fora de sentir... 

SENYORA CAROLINA 

Picada. 

Una mica tot, filla meva, una mica tot... 
S'ha d'anar molt ab compte ab el dir de la 
gent... Sino que vosaltres, els filis d'avuy dia, 
no feu cap cas dels pares... jEls pares ray que 
son vells!... 

EMÍLIA 

Però, mama... 

SENYORA CAROLINA 

j4i.xecanfóe. 
{No hi ha mama que valgui! 

EMÍLIA 

Tímidament, 
«iQue no faig lo que puch jo, per la casa? 

SENYORA CAROLINA 

{Només faltaria que no ho fessis!... {Obli- 
gació hi tens!... Estaria be que, després que 
t'hem posat al mon, encara no volguessis tre- 
ballar... 

EMÍLIA 

Donchs: <;què vol que fassi jo?... 

SENYORA CAROLINA 

Complir la teva obligació sense queixarte. 

EMÍLIA 

Però ^qui es que's queixa? 

SENYORA CAROLINA 

{Tú! 

EMÍLIA 

Oy que nó. 

SENYORA CAROLINA 

Fa una hora que no fas altra cosa 

EMÍLIA 

<jQui? <;jo? 

SENYORA CAROLINA 

jNo, el gat! Potser si queia creus tan tonta 
a la teva mare... Quan tu hi vas, jo ja n torno 
filla .. 

EMÍLIA 

Ab un sospir. 
|Ay, Senyor!... 

SENYORA CAROLINA 

Aixís... fes la víctima, encara... 

EMÍLIA 

En peu molt baixa y dientsho a si mateixa. 
Com que ho soch... 

SENYORA CAROLINA 

<jQuè has dit? 

EMÍLIA 

Alt. 

i No res! 

SENYORA CAHOLINA 

Ja pots dirhoalt, dona... jDígaho que ets la 
víctima dels teus germans!... Si fa qui sab la 
estona que ho tens al cap de la llengua... 

EMÍLIA 

Tornant a parlar baix. 

Y si ho digués, no diria altra cosa queia 
veritat. 

SENYORA CAROLINA 

Entendrintse de sobte. 

jPobres fills meus!... \El\s si que'n son de 
desgraciats! Encara quelaseva germana tingués 
una sort, no caldria pas que se*n refiessin... 

EMÍLIA 

No digui això, mama... 

SENYORA CAROLINA 

Donchs, jo ho dich y ho sostinch... No sé 
què han fet els teus germans perquè'ls hagis 
d'aborrir com els aborreixes. 

EMÍLIA 

Si nois aborreixo... Lo que'm sab greu es 
veure que'l papa s'ha d'escarrassar per tota la 

família y ells no Uajuden per res... <jNo ho 
veu, dóna, que el papa fa més de lo que pot? 

SENYORA CAROLINA 

Això si: al teu pare ja'l defenses... jQuin 
parell tu^y el teu pare!... 

EMÍLIA 

Picada. 
El papa es molt bo... 
Intencionadament. 

jTothom ho fos tant! 

SENYORA CAROLINA 

A veure si'm tractaràsgde dolenta... 

EMÍLIA 

|Y ara! 

SENYORA CAROLINA 

jOh, si, perquè t'hi miraries molt! Tu go- 
sessis! 

Pausa. 

EMÍLIA 

Ab certa dolsor. 

Me sab greu que digui mal del papa, des- 
prés que, el pobre, es el si'n queda de la fa- 
mília. 

SENYORA CAROLINA 

|No fos tan babau!... Aquets homes tan 
bons, tan bons, son pitjors que'ls dolents... 
Sempre ho dich jo. 

EMÍLIA 

Vivament. 

Això es veritat. Si ell no hagués estat tan 
bó, ara no's trobaria sense samarretes, perquè 
les que jo li vaig portar de la fàbrica avuy fa 
quinze dies, no se les haurien apropiades els 
meus senyors germans. 

SENYORA CAROLINA 

Una mica amansida. 
Bé, dona, ells son joves y han d'anar be... 

EMÍLIA 

El papa es vell y ha d'abrigarse... 
Pausa. 

Y després, que treballin, ja que son joves. 

SENYORA CAROLINA 

^Veus? ab això potser no vas del tot erra- 
da... Però <Jcóm vols que ho fassin si no troben 
ocupació? 

EMÍLIA 

jGanes de treballar no troben! No sé pas a 
qui s'assemblen... Lo que es al papa, nó... 

senyora Carolina 
Indignada, 

\k veure si diràs que s'assemblen a mí!. 

Dona una mirada a la samarreta que ha deixat 
a la taula. 

jEstà be això de tractar de gandula a la seva 
mare! ^Aquesta es la educació que't varen do- 
nar al colegi?... 

EMÍLIA 

Però, dona... 

SENYORA CAROLINA 

Rabiosa. 

jProu!Yfes per manera de no trencarme 
més el respecte, perquè gran v tot com ets, te 

vento una bofetada que la paret te'n donarà 
una altra... <jHont ses vist això? 

Sassèu sobtadament y> agafant la samarreta, 
se posa a surgirla nerviosament. Pausa. Se 
sent un cop de timbre y Emília fa acció d % aixe- 
carse 7 però la Senyora Carolina, que s'aixeca 
primer, diu, enfadada encara. 

No, ja hi vaig jo. 

Deixa la samarreta. 

Y aquesta samarreta ;te la sorgiràs tu!. . 

EMÍLIA > 

Com dientsho a si mateixa. 
Oh, ja, ja... Prou que m'ho pensava això. ; 

SENYORA CAROLINA 

Anantsen per la dreta. 

jTractar de gandula a la seva mare!... Y 
després, crieu fills., 

ESCENA SEGONA 

emilia y quan s'indiqui, ignaci. A fóra la senyora 
Carolina y un Home, que parla però no arriba 
a sortir. Moments de silenci. 

l'home 

Disputant a fóra ab la Senyora Carolina. 

jQue no'n comprin d'abrichs de dotze du- 
ros, si no'ls poden pagar! 

SENYORA CAROLINA 

Ab peu humil. 

Però, home, fassi'l favor... Entri, si es ser- 
vit... 

l'home 

|No haig d'entrar per res!... Y si té por 
que'm sentin els veins, perquè no paga... 

EMÍLIA 

Aixecant els ulls, després d'escoltar un moments 
jSenyor, quina vida!... 

Se tapa la cara ab les mans y plora en silenci. 
A fóra segueix la disputa, mentres entra Vlg- 
naciy, agafant una cadira, hi dona un cop a 
terra y s'hi asseu. Emilia aixeca'l cap y diu: 

Ah, ^ets tú? 

IGNACI 

De mal humor. 
Si senyora, soch jo. 

S'aixeca y's posa a passejar nerriosament. 

l'homb 

jJa ho esplicarà al jutge! jPassihobé! 

SENYORA CAROLINA 

Escolti, home, no s'enfadi... 

Pausa. Cop de porta del pis y entrada de la 
Senyora Carolina, que diu: 

jAixò no es viure, vaja!... Si aquestes coses 
han de durar gaire temps, us deixo, agafo un 
sarró y me'n vaig a captar... 

IGNACI 

Deixant de passejar. 
jNo s'hi pot estar a n'aquesta casa! En dos 

dies he hagut de presenciar quatre escenes 
com la davuy. <>Què diràn els amichs, si se 
n'enteren?... No sé perquè no me n'he anat 
deu mil vegades. 

EMÍLIA. 

Ab tristesa. 
Jo si que ho sé. 

IGNACl 

I 

Agresiu. 

<:Què es lo que sabs tu? <;Eh?... 

EMÍLIA 

Que si no te'n vas. es perquè no sabries 
hont anar per viure ab la esquena dreta, com 
ías ara. 

IGNACI 

iFugiu! |La gran treballadora! 

EMÍLIA 

jMes que tú! 

IGNACI 

Si no treballo es perquè no trobo una ocu- 
pació decent, que fassi pel nostre bras. 

EMÍLIA 

Y si no la trobes es perquè no la busques. 

IGNACl 

Y si no la busco, es perquè no gasto salut... 
Prou pena'n tinch jo, <jho sabs? 

EMÍLIA 

No fossis tan perdulari y'n gastaries més. 

IGNACI 

- 

<jVols veure com te donch una bofetada? 

E.U'.LIA 

Plantantli cara. 
Apa, si goses... 

IGNACI 

A menassant. 
4H0 vols veure? 

SENYORA CAROLINA 

jDeu meu Deu meu!... 
A Ignaci. 

Déixala, fill, déixala a n aquesta rabiosa... 

A Emília. 
Y tu, calla! 

EMÍLIA 

Que calli ell, que té culpa. 

IGNACI 

Com si sho digués a si mateix. 

Total, per cusir samarretes y calsotets... 
jQuina íeina! 

EMÍLIA 

4 

M'haguessin donat un bon ofici... Però, 
naturalment... com que això d'un ofici no feia 
pel nostre bras... Haguessin deixat fer al 
papa... 

SENYORA CAROLINA 

jT'he dit que callessis! 

Pausa llargueta. Emilia no's mou del lloch, 
honí segueix treballant. Senyora Carolina y 
Ignaci s'asseuen a la banda oposada ben apro- 
pats t com un fill contemplat y una mare beneita. 

1GNAC1 

jTant content que venia jo avuy!... 



Digitized by Google 



LA FCRTTNA BOJA 



23 



SENYORA CAROLINA 

<;Y això, fill meu? 

IGNACI 

Entusiasmantse de sobte. 
jHe anat a passeig ab automòvil! 

SENYORA CAROLINA 

\Ohl. \Quin goig devies fer!... 

1GNAC1 

jNomés me faltava una gorra de xofer! 

SENYORA CAROLINA 

<jY has anat al passeig de Gracia? 

IGNACI 

jQuè sé jo hont hem anat?... jPer tot!... 

SENYORA CAROLINA 

Y <icóm ha estat això? 

IGNACI 

Al garatge daqui sota'l probaven y, com 

que jo soch amich del encarregat, jque'm 
considera molt!... 

Emília' s mira a Ignaci ab aire de llàstima irò- 
nica. Jgnaci se n'adona y s'aixeca amenassant. 

<jQué vol dir aquesta mirada?... jDeus ser 
tu la beneita!... 

SENYORA CAROLINA 

A Emilia. 
<jja hi tornem?... jNoya, noya!... 

EMÍLIA 

Ày-ay! <fQue dich re*?... 

SENYORA CAROLINA 

Pitjor que si diguessis... 

Se sent un cop de timbre y Senyora Carolina 
va a obrir. 

ESCENA TERCERA 
Dits y miqubl quan s'indiqui. 

IGNACI 

Tens sort que ara deu ser aqui'l teu pro- 
mès. 

EMÍLIA 

Tu'n tens sort, perquè aixís podràs fumar. 

IGNACI 

<iY què? Si fumo, senyal quo ell me convi- 
da, perquè no es tan agarrat com tu... 

EMÍLIA 

i Ell m'hagués de creure! 

Entren Senyora Carolina y Miquel, 

SENYORA CAROLINA 

A Emilia, fingint afecte. 
Vaja <jno'l demanaves?... Ja'l tens aquí... 

Miquel encaixa ab les dues mans ab Emilia y 
se li asseu a la vora. Senyora Carolina, diri- 
gintse a Miquel. 

Quan vostè no es a casa, sempre n'estem 
parlant. 

IONAC1 

Que desde que ha entrat Miquel no se li mou 
del costat y's frega nerviosament l*una ma ab 
'altr com qui espera quelcom. 

jHola noy! 

4 

MIQUEL 

Donant li la petaca. 
i Hola! 

Ignaci pren la petaca, treu tres cigarrets, 
n'encén un ys fica els altres a la butxaca. 

IGNACI 

Deixant la petaca a la taula, prop de Miquel. 
Gràcies, noy... 

MIQUEL 

► 

Ja ho sabs, disposa... <jQuè'n vol mes? 

IGNACI 

Home, si no't sab greu... Justament m'he 
descuidat de comprarne. 

Ne pren alguns més. 

SENYORA CAROLINA 

A Ignaci. 
Vaja, noy, no abusis... 

MIQUEL 

<jVo! callar, senyora? 

SENYORA CAROLINA 

Ab una rialleta, referintse a Ignaci. 

Aquet xicot, venint de vostè, tot ho troba 
millor... L'ha pres molt de grat a vostè... Oh, 
y el gran, fa igual... el seu pare?... |Uy el 
seu pare!... Deu ens enguartque ningú digués 
mal de vostè al seu devant, perquè jo crech 
que's jugaria la vida... Y tots els de casa 
igual... No crech que may hagi entrat a cap 
casa un promès tan a gust de la família... 
Sempre ho dich a la noya: jo conto que 
n'estem mes enamorats nosaltres que tu den 
Miquel. 

MIQUEL 

Gràcies, senyora... Massa favor... 

SENYORA CAROLINA 

No, no... Justícia y res més... 

Miquel y Emília se posen a parlar baix. Ignaci 
se passeja fumant per la escena, 

Vina a la cuina, que soparàs... T'he fet un 
requisidet que te'n lleparàs els dits... ^Sabs 
què?... 

1GNACI 

■ 

Rumiant y tot anantsen per la esquerra. 

Potser... potser... 

Diu alguna paraula que no se sent, a cau de 
orella de la senyora Carolina. 

^Ho endevino? .. 

SENYORA CAROLINA 

Desapareguent ab ell. 
Ja ho veuràs... Ja ho veuràs... 

ESCENA QUARTA 

i lia y miquel. Moments de silenci. 

EMÍLIA 

Després de aixecarse y mirar a tots indrets, 
pera assegurarse de que ningúUs escolta. 

Miquel: treume d'aquesta casa... 

MIQUEL 

Aixecantse una mica alarmat. 
jY ara! <{Què tens, Emilia? 

EMÍLIA 

Això no's pot aguantar, creu me. Els meus 
germans son un parell de brètols; la mama... 

MIQUEL 

Com reconvenintla amorosament. 
Emilia... 

EMÍLIA 

Si, tens rahó... La mare es la mare y no 
se'n pot dir mal... Però dels germans, si... Y 
els meus germans son uns ganduls sense ver- 
gonya... <fSabs quina una n'ha feta l gran?... 
Donchs anit passada no ha vingut a dormir... 
Y no ha comparegut fins avuy, quan el papa 
ja se n'havia anat a la oficina... jY en quin 
estat, Verge pura!... No's podia aguantar 
dret... Volia matar a la mama ab un ganivet 
de la cuina... Ami m'ha agafat pel brasy... 
mira... 

Ensenyantli el bras. 

Encara hi tinch la senyal... Lo que'ns ha 
costat dominarlo y ferlo anar al llit, no té fi 
ni compte... |Y encara hi es! 

Pausa. 

MIQUEL 

Si que es una mala cosa això... 

EMÍLIA 

Oh, y pobre de mi si goso queixarme, per- 
què la mama se m'hi encén d'una manera que 
fa por. . Quan has arribat tu, feya poca estona 
que'm volia bofetejar... Y Tlgnaci també volia 
ferho... {Ditxós Ignaci! Ab la excusa de que 
no gasta salut, es el nen contemplat de la fa- 
mília... {Salut! {Salut! Tampoch ne gasto jo y 
haig d aguantar. Y després, no corrés tant de 
nits que potser se trobaria millor... 

MIQUEL 

{Si jo tingués lo que'm fa falta!... 

EMÍLIA 

^Vols dir per establirte?... Donchs no'm fa 
res casarme abans de que t'hagis pogut esta- 
blir.. Encara que no tinguessis més que un 
jornal de manobre, me conten taría... {T'esti- 
mo tant!... 

MIQUEL 

Ja ho veig, ja, que ha de ser pesada aquesta 
vida... 

EMÍLIA 

Y encara no ho sabs tot .. 

MIQUEL 

Després de donar una mirada al entorn. 

M'ho figuro... Però <què hi farém? hauràs 
de tenir paciència una temporada... Ara ja 
quasi tinch Jo que m feya falta per establir- 
me... Y ab doscenis duros més... 

EMÍLIA 

<jI)oscents duros més necessites?... jSi que 
va llarch això! 

MIQUEL 

D aquí mitg any .. 

■ 

EMÍLIA 

D aquí mitg any ja potser seré morta. 

MIQUEL 

jTonteta! jQuines coses de dir, tu també!... 

EMÍLIA 

Una mica picada. 
Be, be, fes com te sembli, noy. 
Torna a agafar la feina. Pausa. 

MIQUEL 

Desprès d'un moment de dubte, acostantse a 
Emília. 

Escolta, Emília. 

EMÍLIA 

Sense aixecar el cap. 
^Què? 

MIQUEL 

Ab certa indecisió. 

<jEs perquè m'estimes, que vols casarte ab 
mi. o perquè vols que't tregui d'aquestasasa?... 

EMÍLIA 

Després d'un moment de dubte. 
jMés val que no't contesti! 

MIQUEL 

Per tu, potser si... Per mi, no... 

EMÍLIA 

Ab decisió. 

* 

Donchs, contéstam primer tu: ,jEs per sa- 

ber si t'estimo que'm fas aquesta pregunta, o 
per buscar rahons y desem pellegarte de mi? 

MIQUEL 

Dius unes coses... 

EMÍLIA 

Tu has comensat, fill. 

- 

MIQUEL 

Seriós. 

Però jo no t'he donat cap dret... 

EMÍLIA 

Interrompentlo ab vivesa. 
jo si, eh? A 



MIQUEL 

Tens un gènit més viu... 



EMÍLIA 



Cada hu té'l que Deu li ha donat... Y si'l 
meu es aixts, no hi tinch cap culpa... Y si a 
tu no t'agrada, ja sabs lo que't toca... Per mi, 
ao estiguis. 
5 

MIQUEL 

Concj/íWor. 

Escolta, dona. . No siguis d'aquesta mane- 
ra, que no hi guanyaràs res a dur les coses a 
la punta de la espasa. 

EMÍLIA 

Ab despreci. 

* 

Per lo que hi puch perdre... 

MIQUEL 

Ja'm pots dir lo que vulguis, que no me 
ofens... 

EMÍLIA 

Està clar... Com que soch tan tonta, no se 
^n'ha de fer cas de lo que jo dich. 

MIQUEL 

<jVeus com tot ho agafes malament? 

EMÍLIA 

Ho agafo com vuy. 

MIQUEL 

A morós. 

^Encara no te n'he donat probes de lo que 
t'estimo? 

» 

EMÍLIA 

jNo'n parlem pas més! 

MIQUEL 

Acostantshi forsa . 

Vaja, dona, pòsat a la rahò... Pren una 
temporada de paciència... Mitg any més de 
patir y després jquina felicitat la nostra!... <;No 
ho veus que jo'n tinch més ganes que tu de 
que això s'acabi?... ,jNo ho veus que t'estimo 
tant com se pugui estimar una dona?... <jNo 
ho veus que?... 

Va pera agafar li una mà, peró Emilia la retira 
sobtadament, com aquell què's crema. 

EMÍLIA 

jDéixam estar!. 

Al mateix instant surt Rafel per la esquerra. 
Miquel se separa d Emilia pera dissimular. 

ESCENA QUINTA 

DitS y RAFEL. 

Rafel, ab aire de llevarsz, ab el coll de là ame- 
ricana aixecat. Parla ab veu fosca. 

RAFEL 

Bon dia... 

EMÍLIA 

Irònicament. 
Y bona hora, sobretot. 

RAFEL 

Després de miraria despreciativament y diri— 
gintse a Miquel, tot fregantse les mans igual 
que abans ÏIgnaci. 

<jQuè tal, noy?... 

MIQUEL 

Be, <jy tu? 

RAFEL 

jPsè!... No gaire... ,;Tens un cigarret? 

Miquel li dona y ell el clou, se'l posa a la boca 
y demana un misto ab Vactxtut, sense parar de 
enrahonar. 

Aquesta nit passada m'he hagut de trobar 
ab un que'm proposava un negoci... Y al cap 
d avall no hem fet res y lo únich que hi he 
guanyat ha estat un cruiximent de tots els 
ossos... Som a un temps que tot està perdut, 
noy... Creume que es molt trist això de voler 
treballar y no poder... El millor dia taré un 
cop de cap... Per viure aixís, val mes matarse... 
Ditxós de tu que tens feina... 

EMÍLIA 

Baix. 
Y ganes de feria. 

* 

MIQUEL 

Ja estan mals, ja, els negocis... 

RAFEL 

t 

A Emília. 

Y, parlant de tot, <;que no se sopa avuy?... 
Dèu ser qui sab quina hora... 

Mira al rellotge de paret. 

Aquet rellotge, també, ja arriba a fer íàs- 

tich... Sempre està aturat .. El millor dia 'I 
trenco en deu mil trossos y'n compro un de 
nou. 

Surten senyora Carolina y Ignaci. 
ESCENA SEXTA 

DitS, més SENYORA CAROLINA y IGNACI. 

SENYORA CAROLINA 

Faràs be, noy... Jo ja no sé com no l'he 
trencat. 

RAFEL 

Hola, mamaila. 
Li fa festes. 

SENYORA CAROLINA 

Bromejant. 
Fuig d'aquí... No'm rebreguis. 

Satisfeta. 
jQue m'estima aquet xicot! 

Emilia's mira la escena ab cara de ràbia. 

IGNACI 

A Miquel, allargantli un cigarret. 
Té <fvols fumar? 

MIQUEL 

m 

No, gràcies. 

IGNACI 

Com ofcs. 

Ja sé que haig de fer: quan tu'm convidis, 
no acceptar. 

MIQUEL 

Be, home, si t'ho has de pendre aixís, 
vinga 

Se senl un llarch repich de cops de timbre. 

SENYORA CAROLINA 

\Y ara! <Què es això? 

Va a obrir. Tothom està en actitut espectant, 
fins que entraH senyor Joan tot agitat d'alegria. 

ESCENA SEPTIMA 

DitS y SENYOR JOAN. 

SENYOR JOAN 

Deixantse caure en una cadira. 

;Ay, a mi m'agafarà alguna cosa! 
Tots el volten. 

Ay, jo estich que tindré algún treball... 
iQuina alegria, fills meus!... Al últim sortirem 
de penes... Ay... això conmou... Tinch ganes 
de fer petons y abrassades... Acosteu vos, acos- 
teuvos be... 

Els fa petons y festes... 

SENYORA CAROLINA 

Sembla que't tornis beneit... <jQuè't passa? 

■ 

EMÍLIA 

Si, papa, cuiti, digui... 

SENYOR JOAN 

Figureus... 

TOTS 

<jQuè?... tQuè? 

* 

SENYOR JOAN 

jAy, deixeume respirar!... Figureus.... 

SENYORA CAROLINA 

í Acaba d'un cop! 

SENYOR JOAN 

jFigureus que hem tret la rifa!... 

Segueix parlant ab agitació. 
Dèu... Dèu mil duros... 

RAFEL 

i No pot ser!... 

SENYOR JOAN 

Si... si que pot ser... Vaig fer una calave- 
rada... El cor me deya que treuría... y vaig 
comprar mitg enter... jDèu mil duros, fills 
meus!... jDèu mil duros, Carolina!... jDeu 
mil duros, Miquel!... 

SENYORA CAROLINA 

Ay... No sé què m'agafa... 

e 

Fa com si s'anés a desmayar. Miquel la sosté. 

MIQUEL 

Vinagre... Un drap .. Un vano. . 

SENYOR JOAN 

Sense sentirlo. 
jDèu mil duros! <;eh? 

IGNACl 

Ponderatiu. 
üNoy, dèu mil duros!!... 

EMÍLIA 

jOh! jDèu mil duros! 

MIQUEL 

íCuitin!... Un vano... Vinagre... Un drap 
xopat... 

TOTS 

Ab gran agitació. 
ijDèu mil duros!! 

Y tots van d'una banda a Valtre sense saber què 
fer. 

Teló 



Digitized by CjO 



SEGON ACTE 



Digitized by Google 



Digitized by Google 



La mateixa decoració. Es de dia. Desde Pacte 
anterior ha passat una setmana. 



ESCENA PRIMERA 



■ 

EMÍLIA, SENYORA CAROLINA y IGNACI. 

La senyora Carolina està prop de la porta de 
la dreta, deslligant un parell de balancins de 
Viena que se suposa que han dut fa poch. Tots 
van endressats. 

1GNAC1 

Pels balancins vells de lona. 

Aquets els posarem a la galeria... Y aquesta 
taulota, també... Ja veurèu que farà bonich... 

Agafant un dels balancins vells y dirigintse a 
Emilia. 

Porta l'altre, tu... 

Els duen a la galeria. 
Y ara, ajúdam a portar la taula... 

EMÍLIA 

Valdria mes esperar que duguessin la no- 
va... 

IGNACI 

|Ca, ca! Veuràs, agafa... El cas es veure 
l'efecte. 

Emília agafa un costat de taula y la comen- 
sen a dur. 

■ 

Aixís, dona 

SENYORA CARO LI N A 

Satisfeta. 

|Es una alhaja aquet xicot!... Te sembles 
ben be a ta mare, fill meu... Jo també soch 
aixís ab les coses de la casa... Encara no penso 
una cosa, ja la voldria tenir feta... 

IGNACI 

Després de deixar la taula al mitgde la galeria 
y de posarhi un dels balancins a cada costat. 

<jEh? <>Què us en sembla? Fa efecte <joy? 

EMÍLIA 

i Molt! 

SENYORA CAROLINA > f 

Només m'agrada per la ràbia que tindràn 
aquestes d'aquí al costat... jLes marqueses! 
Se pensen que ningú més ha de tenir la gale- 
ria ben endressada... Quan ens han pujat els 
balancins, elles miraven per la reixeta... Y tot 
era xiu-xiu, xiu-xiu... {Ximpletes!... Se pensen 
que no me n'he adonat... 

Ab decisió. 

Quan ho tinguem tot al seu punt, les vuy 
convidar un dia a pendre cafè, només per 
felshi ràbia... jQuè s'han pensat aquestes mit- 
ges senyores! 

EMÍLIA 

;Si que ho hem de fer! 

IONACI 

i Ben pensat! 

Engrescantse. 

jAixís jo podré parlar ab la Obdulía, que 
m'agrada molt! 

SENYORA CAROLINA 

^Còm? <{Allò t'agrada? 



Digitized by Google 



48 JOSEPH MORATÓ 



EMÍLIA 

De maca ho es, no's pot negar. 

■ 

IGNACI 

A Emília. 
^Eh que si, tu? 

SENYORA CAROLINA 

jFugiu! ifugiu!... jVes si t'enamoraries 
(Tallò!... No es del nostre bras, fill meu... Ara, 
per ferhi broma... 

IGNACI 

Oh, es que jo la estimo... 

SENYORA CAROLINA 

Be, ja'n parlarem d'això... Coloca'ls balan- 
cins, ara... 

EMÍLIA 

A senyora Carolina. 
Veurà, si ell la estima... 

SENYORA CAROLINA 

<iQuè té que veure? Jo no l'estimava pas al 
vostre pare... Y ben felissos que hem esiat. 

IGNACl 

Sí, però l'amor... 

EMÍLIA 

Si, mamà, si... l'amor... 

SENYORA CAROLINA 

<íQuè l'amor? 

IGNACI 

et Sense l'amor... ^comprèn?... 



EMÍLIA 

Ab l'amor... <;sab?... 

^ IGNACl 

o ...La vida ha de ser molt trista... 

£ EMÍLIA 

^ ...La vida es sempre alegra... 



SENYORA CAROLINA 

A Emilia. 

jPobra filla meva! Hi ha tanta diferencia 
de lo que't penses ab lo que't succeirà, com de 



50 JOSEPH MORATÓ 

un paradís a una dispesa pobra... Ara, si al 
enamorarte haguessis calculat una mica mes... 
Però això d'haverte engrescat ab un treballa- 
dor... 

EMÍLIA 

Que tindrà establiment molt aviat .. 

SENYORA CAROLINA 

<jY què?... jLagran cosa!... Un establiment 
de sastrinyoli en un dels carrers més rònechs 
de la ciutat... Y encara si l'amo que hi ha ara 
vol esperar el temps que necessita el teu pro- 
mès per arreplegar els doscents duros que li 
falten 

EMÍLIA 

Però en Miquel es molt treballador y, co- 
mensant per poch... 

SENYORA CAROLINA 

Interrompent. 

jPot acabar tenint propietat al cementiri y 
cotxe'ls dijs d'enterro! 

EMÍLIA 

iQuina manera de despreciarlo! 

A Ignaci. 
^No't sembla, Ignaci? 

■ 

IGNACI 

<íQuè't diré jo?... En Miquel ja es un bon 
xicot... jAixò sí!... Però... no sé... trobo que 
la mamà no va del tot desencaminada... Tu... 
no t'ofenguis <;eh?... tu podries trobar altra 
cosa... 

SENYORA CAROLINA 

<jVeus el teu germà, qua té seny, com me 
dona la rahó?... 

EMÍLIA 

v. 

Pensativa. 

Abans be li veyen totes les gràcies a n'en 
Miquel... 

A senyora Carolina. 

Vostè mateixa va ser la primera de deci- 
dirme a volerlo per promès... 

SENYORA CAROLINA 

jOh, abans!... 

IGNACI 

jNo n'hi ha poca de diferencia d'ara ab 
abans!... jAra som richs! 

EMÍLIA 

jTant com richs!... Per haver tret deu mil 
duros, total... 

SENYORA CAROLINA 

i Deuries voler la fortuna den Rotxilf 

> 

EMÍLIA 

A mi'm sembla que seriem richs, si de la 
nostra fortuna'n podéssim viure... Però, se- 
gons diu el papà, ni tan sols podrà deixar la 
oficina... 

SENYORA CAROLINA 

Deu mil duros sempre son deu mil duros, 
filla... 

EMÍLIA 

Si, això si, però un cop haguem posat be 
la casa y pagat els deutes, ja's rebaixaràn. 

1GNACI 

Sobtadament. 

* 

jVatúa T olla! Ara m fas recordar d' una 
cosa ab això dels deutes... jHe tingut una pen- 
sada de primeral... 

SENYORA CAROLINA 

Somrient ab satisfacció. 
<jQuina, fill meu? 

IGNACI 

Ja la sabrà... Es un secret que'm guardo 
fins que sigui hora... Adéu, mamaita... 

Li fa un petó y afegeix dirigintse a Emilia, 
que està rumiosa. 

Adéu, tu, [sastrinyolal... 
A totes dues. 

Si ve el papà abans de tornar jo, que m'es- 
peri... Vuy acompanyarlo a pagar els deutes... 
Justament son els deutes que m'han fet venir 
la gran pensada... 

Se'n pa. , 



ESCENA SEGONA 



EMÍLIA y SENYORA CAROLINA. 

Emília, tota pensativa. s'àsséu en un dels ba- 
lancins nous. Senyora Carolina, ab la vista 

dirigida a la porta per hont ha sortit Ignaci, 
està tota sortir ienta. 

» 

SENYORA CAROLINA 

<íQuina una'n deu dur de cap aquet xicot?... 
Estich segura que serà cosa bona... jEs tan 
aixerit!... jLa vivor mateixa!... Aquet si que 
no se sembla de res al seu pare... ^No ho tro- 
bes, Emiia? 

EMÍLIA 

Sobtada per la pregunta. 
<jCòm?... «iQuè deya?... 

SENYORA CAROLINA 

jBò! <tfa somiaves?... Aquet cap te perdrà, 
noya, creume a mí... 

Sassèu al altre balanci. Pausa. 

EMÍLIA 

Escolti, mamà. 

SENYORA CAROLINA 

Digues, filla meva... 

EMÍLIA 

Ab sentiment. 
^M'estima molt? 

SENYORA CAROLINA 

jQuina sortida, tu també!... jEstà clar que 
t'estimo!... Encara que una, a vegades, se surti 
de fogó, una es mare y els fills sempre son 
fills... 

EMÍLIA 

<;De debò m'estima? 

SENYORA CAROLINA 

Però <fa què ve ara aquesta pregunta? 

EMÍLIA 

No ho sé... Tinch cabòries estranyes al- 
guns cops... Me sembla que ningú m'hagi 
d'estimar... 

SENYORA CAROLINA 

;Y ara! 

EMÍLIA 

Si, si que m'ho sembla .. Ya estones, me 
venen unes ganes de plorar... 

SENYORA CAROLINA 

Ab certa indiferència. 
<;Que heu tingut alguna cosa ab en Miquel? 

EMÍLIA 

Sense convicció. 
No... això no... 

SENYORA CAROLINA 

Ja conech que sí... 
Transició. 

Va t no serà res... Coses d'enamorats... jAh, 
beneita!... 

Petita pausa. 

Tot ve del dia que'l teu pare va comparèi- 
xer ab la nova de la rifa... Ja m'ho va semblar 
que haviau tingut alguna cosa... ^Eh que ho 
endevino?... Però si jo fos a la teva pell, a la 
primera que'm fes, el plantava... |Ah, si si!... 
Se'ls ha de tractar a vaqueta als homes... Lo 
que hi ha, es que les noyes d'avuy no sé com 
sou fetes... 

Emilia plora silenciosament. 

jBo! <{Per què plores? jAixò si que està be! 
^Plorar per allò? 

EMÍLIA 

AixugantseUs ulls y serenantse sobtadament. 
jTé, ja no ploro!... 

SENYORA CAROLINA ' 

^Eh que tot ha vingut den Miquel? 

EMÍLIA 

^Qui sab?... Potser si... 

■ 

SENYORA CAROLINA 

{Be prou que m'ho pensava!... Lo que es a 
mi si, que no m'enganyaràs may, filla... Quan 
tu hi vas, jò ja n torno. 

EMÍLIA 

Deixem ho estar, va ja... Y prou tristeses... 
Potser té rahó vostè al dir que no val la pena.., 
jRiem, riem! 

SENYORA CAROLINA 

Aixís m'agrades... j Alegria!... jforsa ale- 
gria! Justament sortir ab plors avuy que'l teu 
pare ha de dur els diners... {Aquesta si que 
fora bona! 

EMÍLIA 

« 

Si, si... Riem... Riem f orsa... {S'ha acabat 
el patir!... {S'han acabat les angunies!... 



58 



JOSEPH MORATÓ 



SENYORA CAROLINA 

jGracies a Deu que't veig animada! 

Truquen a la porta del pis y senyora Carolina 
desapareix uns moments, al cap dels quals en- 
tra ab dues grans capses rodones. Emilia que 
ha restat asseguda ab aire rumiós, s'aixeca 
fingint alegria. 

EMÍLIA 

i Ah! <jJa*Is han dut? jVinga que m'empro- 
baré'l meu!... 

Destapa una capsa, ne treu un barret y se'l 
posa. 

<j M'està be? 

SENYORA CAROLINA 

» 

jMagnífich! 

EMÍLIA 

Còmicament, ab aires de senyora complimen- 
tosa, boy allargant la mà. 

i Deu la guart, senyora!... ^Com està?... 
don Joan? els seus fills?... ^Tots segueixen 
be?... 

SENYORA CAROLINA 

Esclatant en una rialla. 
jAh, ah, ah, ah! ... iEncara'm faràs riure! 

EMÍLIA 

Posis el seu, vostè. |Apa! 

Treu el barret que hi ha a V altra capsa y el 

posa a senyora Carolina. 

* 

Ara, juguem a senyores. 

SENYORA CAROLINA 

Somrient encara. 

Fuig d'aquí... Sembles una nena... 

Mentres diu això, s'apuntaH barret ab els pa- 
ssadors. 

EMÍLIA 

Apa, apa... Juguem!... 

SENYORA CAROLINA 

Com si se li acudis una pensada. 

<jSabs què'es lo que farem?... Anar a donar 
un tom per estrenarlos... Y de passada, farem 
algunes compres... 

EMÍLIA 

Però, si el papà encara no ha dut els di- 
ners... 

SENYORA CAROLINA 

jAra ray! 

EMÍLIA 

Donchs anem... jja està dit! 

Fa una rialla. 
|Ah, ah, ah!... <iMay diria qué penso? 

SENYORA CAROLINA 

^Què? 

EMÍLIA 

Penso ab la cara que posarà en Miquel 
quan me vegi aixís embarretada... f Eli que 
n es tan enemich d'aquestes coses! Es capàs de 
ferme mala cara. 

SENYORA CAROLINA 

A nant cap a la porta. 
jY engégal d'un cop! 

EMÍLIA 

Seguintla y rient. 
jAh. ah, ah, ah!... 

Se sent trucar a la porta y se li estronca la 
rialla. Senyora Carolina va a obrir. 

jBó! A veure qui serà... 

* 

SENYORA CAROLINA 

Mira, |en Miquel! 



ESCENA TERCERA 

Ditsy MIQUEL. 

MIQUEL 

Entrant tot alegre. 

Bon dia y borThora... Ja tinch establi- 
ment! 

EMÍLIA 

Ab indiferència. 

* 

<jAh, sí? 

MIQUEL 

Sembla que no te n'alegres. 

EMÍLIA 

m 

Pxè... Es allò... <*Què vols que't digui? 

» 

MIQUEL 

Mirant fixament a Emilia y referintse al 
barret. 

\Y ara! <;Ahont vas ab això? <;De qui es 
aquet barret? 

EMÍLIA 

Un xich picada. 
<;De qui ha de ser? |Meu! 

SENYORA CAROLINA 

jAixò! <fDe qui vol que sigui? 

MIQUEL 

A Emília. 

^Vols que't parli ab franquesa? Trobo que 
no ía per tú. . La meva posició... 

EMÍLIA 

<íQuè, la teva posició? 

MIQUEL 

La meva posició no'm permet semblant 
moble... 

SENYORA CAROLINA 

Però la nostra, si. 

MIQUEL 

Confós. 

Està be, està be. Jo ho deya perquè des- 
prés... un cop casats... 

EMÍLIA 

D'aquí que ho siguem... 

* 

Tots tres estan desconcertats. Per últim Miquel 
diu:: 

MIQUEL 

^Que us he destorbat, potser? 

EMÍLIA 

Veuràs, tant com això... Anàvem a sortir. 

MIQUEL 

Una mica picat. 

Si per cas, me'n tornaré... No m'agrada fer 
nosa. 

EMÍLIA 

No, no... No cal... 

Pausa, durant la qual senyora Carolina deixa 
el barret y's retira cap al interior del pis, en 
actitut de dir: «Que s'apanyin». 



• ESCENA QUARTA 



EMÍLIA y MIQUEL. 

EMÍLIA 

Ab indiferència, treyentseU barret. 

Y dohchs ^còm ha estat això del establi- 
ment? 

- 

MIQUEL 

Ab incertesa. 

El teu papa... ;el papa!... venia de cobrar 
la rifa, quan The trobat... hem parlat de la 
qüestió, y ell, agafantme pel bras, m'ha dit: 
«Vina noy, vina... Ja veuràs com ho enlles- 
teixo jo»... Y vetaquí que hem anat a la caixa 
d'estalvis a treure'ls que m'hi guardaven... Y 
vetaquí que ell hi ha afegit els doscents du- 
ros... |Y vetaquí que restabliment ja està pa- 
gat y es meu... y teu! 

EMÍLIA 

Ah, vaja... 

MIQUEL 

> 

♦ 

Però <jquè tens avuy?... Sembla que no t 
fassi alegria lo que't dich... {Tan content que 
estava jo!... Perquè ara si que'ns casarem... 
Ara si que tenim la felicitat aprop... D'aquí 
41 n mes .. 

EMÍLIA 

No corris... No corris... 

MIQUEL 

jCòm!... iEmilia!... 

EMÍLIA 

Com dientsho a si mateixa. 
]Ja es ben criatura, tan mateix, el papà!... 

MIQUEL 

Ofès. 

iEmilia!... <jQuè vol dir això?.,. 

EMÍLIA 

No rès... 

MIQUEL 

Parla... T'ho suplico... jT'ho demano!..- 
ifT'ho mano!! 

IMIL1A 

Encarantshi. 
^Ab quin dret? 

MIQUEL 

jAb el del meu amor! 

EMÍLIA 

Y... <fde quant ensà m'estimes tant?... 

MIQUEL 

Ab aire de súplica. 

Emília... Emilia... jPer l'amor de Deu, no 
m'atormentis!... 

EMÍLIA 

Deixem ho córrer. 

* 

Pausa. 

MIQUEL 

<;Per què'm tractes aixís?... No sé com t'has 
tornat d'ensà que heu tret la rifa... jFas unes 
coses!... Això mateix del barret... 



Digitized by Go 



LA FORTUNA BOJA 67 



EMÍLIA 

Això no es cosa teva. Y per lo demés, no 
faig altra cosa que lo que teyes tu vuyt dies 
enrera... Ja't conech ara... j Egoista, com tots! 

MIQUEL 

^Jo egoista?... ^Jo?... [Estàs boja! 

EMÍLIA 

.No tens cap dret a insultarme. 

MIQUEL 

» 

Acabant la paciència. 
jDonchs jo me'l prench! 

EMÍLIA 

jAh, gràcies a Deu!... [Aixís, aixís te vuy 
veure! jTreyent les ungles y donant la cara!... 
Val mes que't conegui ara que quan ja no hi 
hauria remey,.. jAixís, aixís!... No l'amaguis 
«I gènit... 

MIQUEL 

Tràctam d'hipòcrita al últim. 

EMÍLIA 

Y si t'hi tractés <jquè?... <;Es a dir queies 
veritats no poden dirse? 

MIQUEL 

l'Això ja es massa!... jAdeu! 

■ 

Fa acció d'anarsen 

EMÍLIA 

No fugis, no... Escolta... <iPer què no Ics 
tenies vuyt dies enrera aquestes presses dc 
avuy?... jPerque aleshores te feya por el sa- 
crifici!... ^Per què'n tens de presses ara?... 
ÍPerque no ets tu'l sacrificat, sino jo!... Sí 
avuy comenses a fer mala cara per una cosa 
que no't costa cap diner a tú, jves que faries 
si te'n costés algun! 

MIQUEL 

Però, <;no eoneixes si la dóna d'un sastre 
modest ha d'anar tan mudada? 

EMÍLIA 

Y <jquir,a culpa hi tinch jo, si la teva posi- 
ció no conespòn a la dels meus pares? 

MIQUEL 

Veig que la rifa t'ha pujat al cap, com als- 
demés. 

EMÍLIA 

Ab els demés no t'hi has de ficar» 

i 

i 

i 
* 

MIQUEL 

Aixecant els ulls enlaire y deixantse caure en 
una cadira. 

jPobre de mi!... 

Pausa llargueta, després, de la qual en Miquel 
s'aixeca de sobte. 

jAdeu! 

EMÍLIA 

Ab certa indiferència. 
Adeu... 

Miquel té uns moments de dubte, però final- 
ment se'n va d'una revolada. Però quan es 
fora, Etnitia, en un impuls del cor, corre cap a 
la porta y crida. 

[Miquel!... [Miquel!... 

Miquel no respón. Emilia's deixa caure en una 
cadira. 

ESCENA QUINTA 



EMÍLIA y SENYORA CAROLINA. 

SENYORA CAROLINA 

Sortint, diu ab veu baixa. 
<fJa se n'ha anat? 

EMÍLIA 

Sí... 

SENYORA CAROLINA 

<jY què?... 

EMÍLIA 

Dominant la emoció. 
No... no crech que torni... 

Abrassantse plorosa a senyora Carolina. 
jAy, mare meva, que no sé què tinchí... 

SENYORA CAROLINA 

|Vaja, vaja!... A veure si faràs la tonta ara 
tú... jYara!... jApa! jfòra plors!... ;Millor que 
no torni!... Al seu lloch, un altre. 

EMÍLIA 

No... jMay més!... No m'ho pensava esti- 
marlo tant. 

SENYORA CAROLINA 

iFuig, dona, fuig!... jEstariem frescos! .. 
Ves si ara per això hauries de condemnarte a 
a no estimar en tota la vida... jVa!... ja f anirà 

passant... \Es\k clar! el primer cop sempre 
dòl... Però després... juy després!..* 

De sobte. 

Alsa!... Anem a esbargimos. 

EMÍLIA 

No, no'n tinch ganes... 

SENYORA CAROLINA 

<jCòm s'entén això? \ Au, anem! 

Li posa ella mateixa'l barret. 
i Estaria bé! 

EMÍLIA 

Després, si de cas. 

SENYORA CAROLINA 

jCa, ca! Ha de ser ara... Hem d'anar a veu- 
re si trobem uns portiers ben bonichs per 
aquestes portes. 

EMÍLIA 

Oh, si, ja ho necessiten. 

SENYORA CAROLINA 

Després, ahir vaig veure un abrich que, 

per tu, fora la nata... Al coll hi ha unes pells 
blanques, ab uns pichs negres que semblen 
comes... <Jsabs? això que ara s'istila... A les 
mànigues hi ha unes bótes ab uns dibuixos 
de cordonet daurat, que fan aixís. 

Fa com sïs fes a les mànigues el dibuix del 
cordonet. 

Es una preciositat, una preciositat .. Y una 
cosa baratíssima... una ganga... Vinticinch 
duros... 

EMÍLIA 

ahont el va veure? 

SENYORA CAROLINA 

|A1 Siglo!... Després, per mí, n'hi havia un 
de color torrat... Una altra ganga... Vint du- 
ros... Y pel teu pare hi havia un batí ab uns 
cordons per aquí al davant y uns botonassos, 
que li vuy comprar per donarli una sorpresa. 
No íà aixó d'anar ab americanes velles per 
estar per casa... Això del batí fa senyor... Li 
hem de comprar <mo trobes? 

EMÍLIA ■ 

Si que estarà be... jQue's trobarà parat 
quan se'l vegi a casa!... M'agradaria que'l po- 
dés tenir avuy mateix... 

SENYORA CAROLINA 

Anem, donchs. 

Truquen al pis. 

Bo, ara truquen— jNo està gaire be això 
d anar a obrir una meteixa!... Haurem de 
llogar minyona... 

Va a obrir. % 

EMÍLIA 

{Naturalment! No'n podem pas estar sense. 

ESCENA VI 



Dites, més sentor joan y ignaci. 

1 ENYOR JOAN 

A Ignaci, tot entrant y deixant uns paquets per 
les cadires. 

• • * 

{Bona. noy, bona!... Jo, si haig de dirte la 
veritat, més m'hauria estimat que no ho ha- 
guessis fet.i. Però lo fet, fet està... y un cop 
fet, trobo que té gràcia... \ Bona, noy, bona!... 
Lo que hi ha es que d'aquestes pensades, no 
cal que n'abusis... Avuy està be... Es el dia de 

tocarlos j encara que se'n gasti algun, no li ve 
10 

d'aquí... Ara, més endavant, es cosa de tenir 
més seny... 

SENYORA CAROLINA 

<jQuè es aquet sermó? 

SENYOR JOAN 

jRes!... Una pensada de llgnaei... Però 
^hont es la taula?... Porteula, porteula, que hi 
estendrem els diners... 

Ignaci y Emilia porten la taula de la galeria. 
Senyor Joan se treu un feix de bitllets de la 
butxaca y els mostra triomfalment. 

jMireulos! jMireulos quin goig fan!... Fi- 
xat, tu, Carolina: aquet tot sol, val doscents 
duros, mil pessetes, quatre mil rals... el sou 
d'un any de molts- escribents .. Sembla men- 
tida ,joy?... 

Adonantse dels barrets que duen posats les dones. 

Ah, ja us han dut els barrets... Us estàn de 
primera... de primera... 

Estén els bitllets de banch demunt de la taula. 

^Eh?... {Quin goig fa aquesta escampadissa! 

Agafant els paquets que havia deixat a les ca- 
dires y posantlos també a la taula. 

Mireu que coses duch... He anat a -can* 

Pince y he cortpràt mitja botiga... Ja sabèu 
que això dels menjars bons, es la meva flaca... 

Trafentse uns es totxos. 

Ah, mirèu també què us porto. Uns bo- 
tons y un brassalet per cada una... 

SENYORA CAROLINA 

jOh, son preciosos! 

EMÍLIA 

Vaj>, papà, que ha tingut molt gust... 

Se posà'l brassalet y se'l contempla encisada. 
jY com llueixen aquestes pedres! jOh!... 

v SENYORA CAROLINA 

Tota contenta. 

Jo estich boja. . boja... jboja! .. jY quina 

alegria! 

.- 

Va d'una banda a 1 altra, encantantse tan aviat 
ab les joyes, com ab els bitllets de banch, com 
ab el barret d' Emília. A cada esclamació fa un 
petà a la Emília, al senyor Joan o a l·Ignaci. 

{Bojaj jboja! [boja estich! 

SENYOR JOAN 

* 

Rient de bona gana. 
;Ah, ah, ah! 

IGNACI 

Després d'haver desaparegut uns instants per 
la esquerra, torna y diu al senyor Joan. 

Papà, ja està a punt .. Ara ho he vist pel 
balcó... 

EMÍLIA 

<íQuè es papà lo que està a punt? 

1 

IGNACI 

|Un automòvi!!... Hi estat la meva pensa- 
da... Aixís ab un parell d'hores haurem anat a 
pagar tots els deutes. 

SENYOR JOAN 

A les dones. 
Si volèu, us convidem a venir. . 

EMÍLIA 

jFilla, que bé! 

* * 

SENYORA CAROLINA 

í Boja! jboja! boja! 

SENYOR JOAN 

Apa, donchs, anem... Déixam pendrequar- 
tos... Ignaci, tanca la galeria. Y mirèu si totes 
les finestres son tancades. 

Tots van d'una banda a Valtra de pis molt 
agitat*. Senyor Joan fica'ls diners al calaix de 
la taula. 

<;Estèu tots?... jDonchs, avall!... 
Se'n van. 

SENYORA CAROLINA 

Desapareguent. 

■ 

jBoja! jboja! {boja!..! 

Tots estan somoguts y esverats y en V esvera- 
ment se descuiden de tancar el calaix de la tau- 

T 

la... Se sent petar la porta del pis. 



ESCENA VII 



RAFEL, SOL 

Després d'uns moments de silenci, surt Rafel 
per tesquerra, en màniga de camisa yab una, 
tovallola enrondada al coll. 

Cridant. 

{Dones!... ^Hont tinch l'aigua per rentar- 
me?... iMamaitat... jEmilia!... 

Dona una mirada a l'entorn com buscant les, 
s'adona dels bitllets que hi ha al calaix de la 
taula yfa un moviment de sorpresa y alegria. 

jAh!... 

S'hi acosta, agafa nn parell de bitllets, se'ls 
fica a la butxaca, se frega les mans tot somrient 
ab gran satisfacció, y mentres se sent pujar 
del carrer la veu de la trompeta del automòvil 
que marxa, ell se posa a taral·lejar una cansà 
de cafè cantant. 



Teló 



i 

La mateixa decoració però ab els mobles més 
bons. Portiers relativament luxosos. Un llum nou 
sobro la taula nova. Quadros per les parets. Els ba- 
lancins de lona y la taula vella, a la galeria. Un pia- 
no allà hont convingui. Sobre'l piano grans safates 
de pastells. 



ESCENA PRIMERA 



SENYOR JOAN, SENYORA CAROLINA, EMÍLIA, IGNACI f 
RAFEL. 

Tots estàn asseguis al entorn de la taula, aca- 
bant de dinar. Vesteixen ab certa elegància. 
Roba nova tots. Duranl tot tacte, s'ha de notar 
cn el senyor Joan una punta d'ubriaguesa, pro- 
duida per l'excés de menjar y beguda, però no 
ha de ésser excessiva. 

SENYOR JOAN 

Jo lo que us dich es que aquestes festes no 
fan per nosaltres... Ve santa Carolina; gran 
festassa... Ve'l sant de la Emília: gran festa- 
ssa... Ve sant Ignaci: gran festassa .. Ve sant 

Rafel: gran festassa... Y convidats y més con- 
ii 1 

vidats... Y estrena de roba a cada diada... Y 
mobles nous a cada punt... Y endavant les 
atxes... |Ja'n vàrem fer forsa de treure la 
rifa!... 

Mentres enrahona, va menjant ab molta gana 
talletsde llangonissa. 

RAFEL 

aixecantse y anant cap a la galeria. 
Vaja, papà, prou d'aquet color... 

SENYORA CAROLINA 

jAy, si, fill!... Quan comences, ets pesat... 

SENYOR JOAN 

Sense deixar de menjar. 

Vàreu voler tenir piano... jEstà be!... Com- 
prem piano... Però, ara que'l tenim <jde què'ns 
serveix, si cap de casa'l sab tocar?... 

EMÍLIA 

Aixecantse y anantsen per la esquerra. 

|Uy, papà!... No sé pas què li ha agafat 
avuy... 

ESCENA SEGONA 



Dits, fóra emilia. 

SENYOR JOAN 

* 

Sense ferne cas y dirigintse a Sra. Carolina. 

Allà'l tens el piano... Fa moltbonich, però 
es un piano mut... Total: tres cents duros fóra 
de la butxaca; tres cents duros que, el dia 
que toquéssim a vendre, se convertirien en 
• cent... Y bon goig si hi arribaven... 

* SENYORA CAROLINA 

Noy, per ser el teu Sant, ja't dich jo que 
tens mal dia avuy... 

SENYOR JOAN 

■ 

Es que s'ha de pensar un xich, noia... Veu- 
ràs: rumia tu mateixa. Fa poch més d'un any 
que vàrem treure la rifa ^eh?... Donchs dels 
deu mil duros que'ns varen tocar, ja n'han 
volat més de cinch mil... <iCòm?... Vesho a 
saber còm... Es dir: prou que pot saberse... 
Veuràs, compta... Sis cents duros pels deu- 
tes... Cinquanta per la bicicleta d aquet... 

Per Ignaci. 

Y cinquanta per la d'aquell... 

Per Rafel. 

Ja son set cents duros... El viatge que và- 
rem fer a Madrid, tres cents duros... Ja fan 
mil. . El piano, tres cents... Diem mil tres 
cents... Mil mes per posar be la casa... 

Tot parlant va menjant y beguent. 

SENYORA CAROLINA 

i Mare meva, que estàs pesat avuy!... 

SENYOR JOAN 

Aturat, aturat... Fan dos mil tres cents... 
Després hem de cemptarme dos cents per la 
roba que vàrem fernos tots de primer entuvi... 
jY ves sumant!... Acabat... 

Donant una mirada significativa a la galeria. 

...Acabat... aquells dos cents que no và- 
rem saber com s'havien fos... Mes endavant 
la malaltia... La ditxosa malaltí 1 d'aquet... 

Per Ignaci. 

jVes si'ns en va costar de diners aquella 
malaltia!... 

IGNAC1 

Ananlsen. 
No sé què té avuy ej papà... 
Se'n va per la esquerra. 



ESCENA TERCERA 



Dits, fóra ignaci. 

SENYORA CAROLINA 

Baixet. 

|No sé perquè ho havies de retreure això 
de la malaltia!... Tot l'has avergonyit, pobre 
fill meu... 

SENYOR JOAN 

Abans havia d'avergonyirse y no ara, que 
ja no hi es a temps... 

SENYORA CAROLINA 

Be home, son joves... 

SENYOR JOAN 

També ho he estat jo de jove... Y certes 

coses que fan y han fet els meus fills, jo no les 
he fetes may... 

SENYORA CAROLINA 

I 

Be, vaja, prou sermons. 

SENYOR JOAN 

Espérat, espérat, que no he acabat enca- 
ra... Encara no t'he dit tot lo que se'ns n'ha 
anat en tonteríes... 

SENYORA CAROLINA 

Donchs, mira, ves dient y després diré jo... 
Perquè tu també hi has ajudat una mica, fill 
meu, a escampar moneda... Mentres hagi 
estat per bons talls y bons vins, res t'ha sem- 
blat massa... Ara mateix, fa mitja hora que 
tots hem acabat de dinar, y tu encara, dali que 
dali... jY per lo que't convé!... Recorda lo 
que't va dir el metge el dia que vares tenir 
aquell tropell... 

SENYOR JOAN 

Ab tristesa. 
jPlànyem el menjar, si coneixes!... 

RAFEL 

Desde la galeria. 
Ab això si que té rahó la mamà... 

SENYOR JOAN 

Oh, sempre'n té ella de rahó... Lo que es 
els meus fills y la meva dona, tractantse d'anar 
contra mí... 

RAFEL 

Entrant y parlant ab fingit afecte. 

No es això, papà... Si l'avisem, es per 
l'amor que li tenim... 

SENYORA CAROLINA 

Anantsen pe* la esquerra. 
Si, ten compte que li fassis entendre... 

ESCENA QUARTA 

1 

SENYOR JOAN y RAFSL. 

SENYOR JOAN 

<jCòra es que no fuges del meu davant, tu 
també? 

RAFEL 

^Per què ho diu això? 

SENYOR JOAN 

Perquè aixís que tracto de posarvos a la 
rahó, tots se m'esquitllèu... Y creume, noy, 
que anem per molt mal camí... jper molt mal 
camí!... Jo t ho dich, noy... jJo, el teu pare!... 

Jesde aquet punt va entristintse paulatinament. 

...Perquè tu ets fill meu, encara que no 
t'assemblis de res ab mi... 

RAFEL 

Jo trobo que sí que me ii assemblo... 

SENYOR JOAN 

No, això si que no. . No'n tens res de mi... 
Ni aixís... j Res, ie>!... Etscom ta mare... Sino 
que ella, ben considerada, es bona, y tu ets 
dolent... dolent... dolent... Però jo me'n tinch 
una mica la culpa... De petit, vaig contem- 
plarte massa... Y has arrivat a gran y no ets 
ningú... Y el teu germà tampoch es ningú 
Y tant tu com ell, corn si vegessiu la meva 
culpa, me teniu per un ningú a mi... Y jo no 
puch dir res, perquè m'ho mereixo... m'ho 
mereixo... m'ho mereixo... 

RAFEL 

Donant una mirada significativa a la taula. 
Ay, papà, no sé què li passa avuy... 

SENYOR JOAN 

^Veus? Això que has dit, ja es una falta de 
respecte... 

RAFEL 

jY ara! 

SENYOR JOAN 

Si que ho es... Això vol dir que he begu 
massa... Y menjat massa*.. Vol dir que't pen- 
ses que estich una mica alegre... \Y a fe de 
Deu que no'n tinch pas gens d'alegría!... 
Mota tristesa tinch... \ Molta, molta, molta!... 
Me sembla sentir alguna desgracia que s'acos- 
ta... De dintre, tot jo cremo... Y ja ía dos dies 
quem sembla sentiria la desgracia... Sí, dos 
dies... Y es que durant aquets dos dies, m'he 
fixat en tu... Y he vist que, quan estàs sol, fas 
un posat tot trist, y quan parles ab els teus 
germans, ho fas d'una manera aixuta... En 
cambi a mi m'afalagues... m'afalagues... m'a- 
falagues... Y això vol dir que'n portes alguna 
de cap... Ja't conech, ja... jüy si't conech!... 
Més de lo que'l penses... Més, molt més... Y 
avuy, no ho sé, prò'm sembla que hi veig 
clar, com si't llegís a la conciencia... 

RAFEL 

Suplicant. 

fPapà!... 
12 

SENYOR JOAN 

<jQuè vols? <jQue calli?... Ja callaré... Però 
vuy que primer me miris cara a cara y'm di- 
guis que no'm trames cap engany... Perquè ja 
t'observo <;sabs, noy?... Y m*he adonat de cer- 
tes converses que teniau tu y ta mare d'ama- 
gat meu... Si que me n'he adonat... No't pen- 
sis que sigui cap criatura el teu pare... No t'ho 
pensis <;eh?... Y en proba de que no ho es, ara't 
diu: 

Molt enèrgick, agafantlo per un bras. 

Noy: ;a contarme tot seguit lo que m'ama- 
gues!... 

RAFEL 

Però, papà, no s'exciti... 

r 

SENYOR JOAN 

^Que no m'exciti? .. Donchs parla: ^quin» 
es l'engany que portes de cap?... <jEh?... 

RAFEL 

No sigui aixís, papà... 

SENYOR JOAN 

jAixò no es cap contestal... Parla clar, ho- 
mj, parla clar... 

Es que hi ha coses que costen de dir... 

SENYOR JOAN 

Ah, vaja... Al últim ho he endevinat que'n 
tramaves alguna... jSi't conech més!... Ja ho 
sabs tu que't conech... 

Rafel abaixà'l cap. 
Cosa d'interessos ^eh?... 

RAFEL 

Çom costantli de dirho. 
Si... 

SENYOR JOAN 

De molts interessos </eh? 

RAFEL 

En el mateix to d* abans. 
Si... 

SENYOR JOAN 

Més excitat. 

jJa la pujarem ben dreta la paret!... De pri- 
mera, noy, de primera... Jo crech que per no- 
saltres la rifa, en lloch de ser una sort, haurà 
estat una desgracia. 

Dona algunes passes per la escena. 

Y puja molt ,jeh? 

RAFEL 

Veurà... 

SENYOR JOAN 

Si, molt... Ja me'n faig càrrech... [No cal 
que m'ho diguis, perquè si pugés poch, ja 
hauríau trobat tu y ta mare la forma d'afa- 
nàrmels .. 

■ 

Rafel fa un moviment pera protestar. 

Si, ja està dit, d'afanàrmels... <;Ho vols més 
clar?... jDe robàrmels! .. Però ja s'acabarà 
això... T'asseguro que s'acabarà... Ja n'estich 
tip d'haverme de malfiar de la dona y els 
fills... Tip, tip, tip... Y d'ara endavant, no 
haurèu ni una malla que jo no sàpiga ab que 
s'ha desmersar... Donchs <jquè us pensavau? 

RAFEL 

Però... 

SENYOR JOAN 

Ja ho he dit: rès, rès, res... 

RAFEL 

Es que hi ha coses... 

SENYOR JOAN 

jRès, rès rès!... jY no'm repliquis!... jY ja 
n'hi ha prou! 

RAFEL 

Anantsen enrabiat per la esquerra. 
Donchs... jvagi a passeig! 

SENYOR JOAN 

Cayent assegut en una cadira. 

► 

jD'això se'n diu respecte! 

Clohent els punys y guaitant per Vindrel cap 
ahont ha anat Rafel. 

jValía més que al acabar de néixer!... 

Fa un moviment ab la destra, com si retorcés. 
Després torna a menjar y beure. 
Truquen a la porta del pis. 

■ 

ESCENA V 

SENYOR JOAN y SENYORA CAROLINA. 

SENYORA CAROLINA 

Travessant la escena com per anar a obrir. 
Aquesta minyona may acaba de rentar els 

plats. No està gaire be això de que una matei- 
xa vagi a obrir la porta. 

Acosiantse a una de les que donen al interior 
del pis. 

Cuiti, Magina, que ja comensa a venir 
gent... fJo crech que un dia hi estarà sis 
hores!... 

A senyor Joan, baix. 
\Hem de parlar!... j EI noy té un disgust!... 

Senyor Joan s'arronsa d'espatlles. 

l'Sembles una ànima freda! 

Senyor Joan repeteix tactitut. Senyora Caro- 
lina pica de peus. 

jSenyor, Senyor! fJo'm feriré! 

Tornant a mirar cap a dins. 
í Magina! j Enllesteixis! 

A senyor Joan. 

jParla de matarse y tot, el noy! 

Altre arronsament d* espatlles del senyor Joan, 
Tornen a trucar. 

íQuina vida, Deu meu, quina vida! 

Va a obrir. 

ESCENA VI 

DÍ(S f més SENTOR COSTA Jf MIQUELET. 

SENYOR COSTÀ 

Efusiu, ab joya, tot allargant la \?nà al senyor 
Joan. 

fHola! Que per molts anys les puguis cele- 
brar felisses, noy. 

A senyora Carolina, fentli mitja reverencia. 
Y vostè també, per la part que li toca. 

MIQUELET 

Encaixant també ab senyor Joan. 

Per molts anys, per molts anys... 
Donantli un copet a la galta. 

Vostè sempre tan aixerit. 

SENYOR JOAN 

{Si, ho sabessis!... 

SENYOR COSTA 

^Y això? ^Que te n passa alguna? 

SENYORA CAROLINA 

Dissimulant. 

jCa! Péixil dir a n aquet... Els dies que 
àgata Ja murria... 

SENYOR COSTA 

■ 

jAh! <momés es murria lo que tens? <jY no 
hi ha cap motiu que?... 

SENYORA CAROLINA 

jYno! 

SENYOR COSTA 

Donchs, aixís, no cal íixarshi gaire, perquè 
jo vinch molt alegre y estich en disposició de 
ferhi posar a qualsevol... Tinch ganes de ballar 
avuy... Y, parlant de tot, <jahont es aquella 
polla?.,. 

SENYORA CAROLINA 

A la sala, ab els seus germans... Si volen 
entrarhi... 

MIQUELET 

Està clar que volem... 

SENYOR COSTA 

íBe, volem! fVols!... Perquè jo no tinch 
tanta pressa com tu... 

A senyor Joan y senyor Carolina. 

Es fet aixísel meu fill... Se passaria la exis- 
tència al costat de la xicota... Lo mateix que 
jo, quan festejava ab la difunta... 

Sospirant. 

j Pobra Carme! 

MIQUELET 

Vaja, papà, que ha dit que venia alegre 
avuy... 

SENYOR COSTÀ 

Tens rahó, noy. Però, ja ho sabs, en par- 
lant de la santa de ta mare, no hi puch fer 
més... 

Transició. Fa com si s'asserenés. 

Ves, ves a festejar... 

Surt Magina ab devantal blanch, tota bufoneta. 
Senyor Costa se la mira lluint li els ulls. Mz- 
quelet guaita un moment a senyor Costa tot 
brandant el cap y s'esquitlla per la esquerra. 

ESCENA VII 

SENYORA CAROLINA, SENYOR JOAN, SENYOR COSTA y 
MAGINA. 

■ 

MAGINA 

<jQue'm demanava la senyora? 

SENYORA CAROLINA 

Si; no sé què feya per allà dins .. 

Per la mica de vaixella que hi ha a taula. 

Tregui tot això y posi copes y plats nets... 

Se'n pa a parlar baix ab senyor Joan 9 com si'l 
volgués persuadir d'alguna cosa. 

SENYOR COSTA 

jVès quin goig fa la Magina! 

MAGINA 

Fent lo que li ha indicat senyora Carolina. 
jSempre s burla de mi'l senyor Costa! 

SENYOR COSTA 

Seguintla. 

^Jo burlarme de vostè?... jQue'm coneix 

poch! Justament, com a formal, no'm guanya 
ningú... 

En veu baixa, 
* 

Cregui, Magineta, que per vostè faria qual- 
sevol cosa. 

MAG1NA % 

Posturera. 
<iVol dir?... 

SENYOR COSTA 

{Paraula! 

MAGINA 

Ja es un bon aucell, ja!... 

SENYOR COSTA 

Anantla seguint. 

Vostè podria fer la meva felicitat, Magi- 
neta... 

MAGINA 

iQuina manera de riures d* una pobra 
noya!... 

SENYOR COSTA 

Li asseguro que no me'n rich... Jo per 

vostè faria qualsevol cosa... Encara que fos... 



- N ^* *** u a ^S unes paraules a cau d'orella. 

magina 



" Pro/? afe wza porta de la esquerra, duent els 

plats y copes que ha retirat de la taula. 

Noi crech... 

SENYOR COSTA 

| Formal! 

MAGINA 

Somrient ab posturería, a punt d'esquitllarse. 
jNo'1 crech, no'l crech y no i crechl... 
Desapareix. 



SENYOR COSTA 

Desapareguem darrera d'ella, desprès de do- 
nar un cop d'ull a senyora Carolina y senyor 
Joan, que segueixen parlant com en secret. 

Donchs m'ha de creure, m'ha de creure y 
m'ha de creure... 

ESCENA VIII 



SENYORA CAROLINA y SENYOR JOAN. 

SENYOR JOAN 

Aixecantse. 

jQue's mori, que's mati o que fassi lo que 
vulgui! jNo'ls haurà, vaja! jMil doscents duros! 
jUn pagaré de mil doscents duros!... 

senyora Carolina 

Ab aire humil. 
Ha dit sis mil pessetes, el noy... 

SENYOR JOAN 

Y no es lo mateix <;eh?... Vetaquí lo que 
t'ha perdut: el no saber el valor de la mone- 
da... Si que t'ha perdut això... Si, si, si... A 
tu y als teus fills us ha perdut... |Mil doscents 
duros per deutes de joch!... 

senyora Carolina 



Ell diu que Than enganyat... que la can 

titat que varen deixarli no era tan grossa... 
que l'usurer que l'hi va deixar... 

SENYOR JOAN 

Si no hagués jugat, no hi hauria hagut 
d'anar a raure ab cap escanya -pobres... 

SENYORA CAROLINA 

Bé, però ara'l mal ja està fet... 

SENYOR JOAN 

íQuel paguil jPerquel feya! 

SENYORA CAROLINA 

Suplicant. 
jSigues bo, Joan! 

SENYOR JOAN 

Massa que ho he estat... (Massa, massa, 
massa!... 

SENYORA CAROLINA 

Pensa que'l teu fill està exposat a anar a la 
presó... a morirse de vergonya... 

SENYOR JOAN 

Si aquet mal l'ha de matar, tenim fill per 
temps. 

SENYORA CAROLINA 

<iNo t'he dit que fins parla de suicidarse? 

SENYOR JOAN 

jVaja, prou! Ja t'ho he dit: ni una malla, 
ni mitja... {Mil doscents duros! {Mil puntes 
de llamp que l'encenguessin!... 

SENYORA CAROLINA 

jDcu meu Senyor!..! jAquesta feta m'ha 
de matar! 

Plora. 

Surt Magina ab plats y copes, y al darrera 
senyor Costa. 

ESCENA IX 

DÍtS f més MAGINA y SENYOR COSTA. 

SENYOR COSTA 

A Magina. 

Donchs, estem d'acort ^eh? Vostè s'hi pen- 
sa y aixls que s'hi hagi pensat... 

MAGINA 

Sempre riallera. 

Just: aixís que m'hi hagi pensat... vostè 
se'n desdirà... 

SENYORA CAROLINA 

Que, al sentir venir a la Magina y àl senyor 
Costa, s'ha posat sobre sí. 

jAquet senyor Costa, sempre al darrera de 
la Magina! jA veure si'n sortirà un casament 
de tot això! 

SENYOR COSTA 

I Es lo que jo voldria! Però ella's pensa que , 
no vaig formal... \ Figuris! 

Y segueix cusit a les faldilles de la Magina, a 
la que ajuda. 



ESCENA X 



Dits, més ionaci. 

IONACl 

Sortint. 

^Encara no son aquí les senyores d'aquí al 
costat? 

SENYORA CAROLINA 

No... 

IGNACI 

]Be triguen prou!... Y tantes ganes que 
tinch de veure la Obdulia avuy... 

Com si ho digués a si mateix. 

Lo que es avuy, m'hi declaro. 

SENYOR COSTA 

<iSaben què podem fer mentres les esperem? 

Dona un cop d'ull al piano. 
Cargolarhi uns toms de vals. 

SENYOR JOAN 

Que seu prop de la taula, diu brutalment. 

Y ^qui vols que toqui, si a casa no hi ha 
ningú que'n sàpiga? 

Senyora Carolina s'acosta a la galeria fent el 
desentès. 

IGNACI 

La Obdulia'n sab... (Si fos aquí!... Però 
més m'estimaria que no toqués... Per no po- 
der ballar ab ella... 

Com si atinés ab alguna cosa. 

Calla: se m'acut una pensada... Ara tot just 
al carrer hi havia un piano de maneta que de 
la sala se sentia d'allò més be. No hem de fer 

14 

més que anarli tirant cèntims y tindrem mú- 
sica tota la tarde... 

A senyor Costa. 

Veurà, vingui... 

Se'n va. 

SENYOR COSTA 

Si que anirà bé... 

Segueix a l'Ignaci y fa senyal a la Magina, 
que també se'n va ab ell. 

ESCENA XI 



SENYOR JOAN y SENYORA CAROLINA. 

SENYORA CAROLINA 

jFas uns papers, tu també! Sembles la Ma- 
re de Deu de la empenta... ^Què diràn el 
senyor Costa y en Miquelet? 

SENYOR JOAN 

jPotser si que voldries que m'esqueixés de 
riure!... iCom hi ha mon que'n tinch ganes 
de riure!... {Moltes ganes!... |Moltes!... Com 
de trencarme'l coll. Y encara, de trencarme'l 
♦ coll, potser ne tinch més ganes... jPer deutes 

de jochl... iMil doscents duros! .. {Perdulari, 
més que perdulari!... Tot això, tot ens ve de 
ia rifa... 

• 

SENYORA CAROLINA 

jPobre fill meu!... 

SENYOR JOAN 

Sembla que només t'ho siguin els noys de 
fills... Y la noya <|que no te n'es de filla?... 
Digues, ,jque no te n'es?... <j Y ho trobes bé que 
per culpa d'un brètol com es el gran y d'un 
ximple com es el petit, la noya no pugui tenir 
el dia de demà lo que en justícia li pertoca? 

SENYORA CAROLINA 

La noya ja tindrà qui li guanyi el pà. 

SENYOR JOAN 

Si, refíaten... Refíaten forsa... jQuin altre 
en Miquelet! Ja veuràs el dia que ell y el seu 
pare s'adonguin de lo que passa a casa... Ben 
segur que ns fugiràn del davant, y no's deixa- 
ràn veure may mes, may més... Y quan en 
Miquelet s'hagi esquitllat, tots plegats veu- 
reu la bestiesa que vàreu fer al deixar fugir en 
Miquel... Si, la bestiesa, la bestiesa, la bestie- 
sa... En Miquel si que era un gran noy... Y a 

la noya la estimava.. \. Molt que la estimava!... 
Dièu que no sab portar be un jaqué... No'l 
sab portar, però sab ferlo, y en Miquelet, ni 
ferlo, ni guanyarlo... 

SENYORA CAROLINA 

Es molt sabi en Miquel, però encara no 
t'ha tornat els doscents duros que li vares 
deixar. 

■ 

SENYOR JOAN 

i 

Perquè no he volgut... Y sempre estàn més 
segurs a casa seva que a casa... Aixís sé que no 
me'ls robaràn... jSi, ja ho he dit! que no me'ls 
robaràn. 

SENYORA CAROLINA 

iAixò es parlar be! 

SENYOR JOAN 

Indignat. 

Parlo com me dona la gana ^ ho sabs?... y 
si dich lo que dich, ja sé perquè ho dicli... \y 
ja n'hi ha prou!. jY si no t'agrada, ho deixes! 
Y si no'n tens prou, mira, la porta es ben am- 
pla! 

Surt Rafel. 

ESCENA XII 



DitS. més RAFEL. 

RAFEL 

Ab aire de tristesa y mal humor, a senyora 
Carolina. 

Deixi, deixi mamà... Ja'm sacrificarà... Té 
rahó'l papà. . Jo l'he feta, jo tinch de pagaria. 

SENYORA CAROLINA 

A senyor Joan. 

Y <fno't con mòu aquest aire humil? <iNo li 
diu res al teu cor de pare? 

RAFEL 

Déixil estar, dona... 

SENYORA CAROLINA 

Cayent plorosa en una cadira. 
jValdría més morirsel 

Rafel li parla baix com consolantla. 

Truquen a la porta del pis y Magina travessa 
la escena pera anar a obrir, tornant a aparèixer 

al cap d'un instant. Al mateix moment surten 
per la esquerra Emilia, Miquelet, Ignaci y se- 
nyor Costa. 



ESCENA XIII 



DitS, méS EMÍLIA, MAGINA, MIQUELET, IGNACI y SE- 
NYOR COSTA. 

■ 

IGNACI 

A Magina, sortint apressat. 

tQui hi ha? <jLes senyores d'aquí al cos- 
tat?. 

MAGINA 

No; han enviat a dir que aquesta tarda no 
les esperin y que ho senten molt, però que 
justament avuy han promès a la senyoreta Ob- 
dulia y tenen a pcndre cafè als pares d'ell... 
jVes que amagat s'ho portava la senyoreta 
Obdulia! 

Ignaci s'asseu en una cadira enmurriat. Emilia 
y Miquelet i han assegut en actitut de festeig. 
De sobte, Rafel fa un petà sorollós al front de 
la senyora Carolina y fa mitg mutis. Senyora 
Carolina s'aixeca ab aire resolt, dirigintse cap 
a senyor Joan. 

SENYORA CAROLINA 

Molt decidida, 

Joan: si no compleixes els teus devers de 
pare, fujo y no'm veus may més. 

SENYOR JOAN 

i Bon vent y barca nova! 

Tothom està en actitut espectant. 

SENYORA CAROLINA 

jjoan: pensa lo que diusl 

RAFEL 

Cridant. 

<íY que ho sab lo que diu? ^No veus que 
està begut? 

Sensació de tothom. 

SENYOR JOAN 

Redressantse ab aire d'amenassa. 

{Lladre! {Mal fill! |Espérat! 

Va pera llensarse al damunt de Rafel \ però 
torna a caure a la cadira , víctima d'un atach 
de feridura. Rafel fuig per la esquerra. 

SENYORA CAROLINA 

Seguintlo. 
jFill, fill meu!... ^Ahont vas? 

EMÍLIA 

Abrassant al senyor Joan. 
jPapà!... |Papà meu! 

SENYOR COSTA 

Alarmat. 
^Què tens, noy? 

MIQUELET 

Senyor Joan... ,;Què té senyor Joan? 

IGNACl y EMÍLIA 



. •• • 



|Papàj iPapà!, 

Resten tots al volt del senyor Joan, formant 
grupu. 



Teló ràpit 

La mateixa decoració, però sense'ls mobles bons. 
Res de piano ni bufet. Que's vegi tot ben deslluit. 
La família està en una situació més dolenta encara 
que al primer acte. Per això no ha d'haverhi a la 
escena cap objecte d'aquells que, no sent necessaris, 
poden ser venuts venturers per àlgún valor. 



ESCENA PRIMERA 



EMÍLIA, SENYORA CAROLINA f IGNACI. 

Vlgnaci va vestit de soldat, (si pot ser de ca- 
valleria); la Emilia, de colles a la taula, està 
escrivint, a la claror d'una lira modesta ab que 
s'ha substituit el rich llum del acte tercer. La 
senyora Carolina, y llgnaci, asseguts en ca- 
dires, conversen a primer terme. Sobre la taula 
hi ha un paquet de monedes. 

IGNACI 

Implorant. 
jTan sols tres pessetes, mama!... 

SENYORA CAROLINA 

No pot ser, fill... No pot ser de cap ma- 
nera... 

IGNACI 

jPer l'amor de Deu!... 

SENYORA CAROLINA 

- 

Es que no les tinch... 

IGNACI 

Miri que demà es la revista, y si no ho 
puch presentar tot en ordre potser me costarà 
tres setmanes o un mes d'estar tancat... 

SENYORA CAROLINA 

Però, fill meu, <jcòm vols que m'ho fassi jo 
per donarte tres pessetes?... 

Butxaqueja y's treu rosaris, botons y altres me- 
nuts objectes. 

Mira... jNi una malla! 

IGNACI 

Guaitant el paquetet de la taula. 

jY pensar que per ires miserables pessetes 
m'hauré de veure privat de la llibertat y fins 
de venir a passar la estona ab la familia... 

Ab sentiment. 

...y de petonejar a la meva mare, a la meva 
mareta, a la meva marona!... 

Li fa un petó al front y torna a mirar de reüll 
el paquetet. 

iQuina tristesa fa això!... 
SaixugaUs ulls. 

SENYORA CAROLINA 

Abrassantlo. 
• jPobre fillet meu! 
Resolentse de sobte. 
jEspérat! 

Se dirigeix a la taula y va per agafar el - 
quctet. La Emilia se li planta al devant pera 
impedir que'l toqui. 

EMÍLIA 

;No! Aquets diners nos poden tocar... ;No 
son nostres! 

SENYORA CAROLINA 

Enfadada. 
i Basta que vostè ho digui! 

EMÍLIA 

Enèrgica, agafant el paquetet. 

í No son nostres! Son d'una caritat que'ns 
fan y jo no la vuy... 

SENYORA CAROLINA 

Son diners deixats pel vostre pare, que ara 
ens els tornen... 

EMÍLIA 

jSon d'una caritat! 

IGNAOI 

A senyora Carolina. 
^Den Miquel? 

EMÍLIA 

jSi, den Miquel, que ja'ls ba pagat de so- 
bres els diners que'l papa li va deixar!... Y ara, 
fent veure que encara no'ls ha pagat tots, ens 
n'envia algun de tant en tant per humiliar- 
nos... íper humiliarme!... Y el papa, aplanat 
com està, s'hi avè... Y en Rafel fa igual que'l 
papa. Però aixís com el papa s'hi avé per falta 
de coneixements, en Rafel s'hi avé per falta de 
dignitat... jY jo no vuy que passin més aques- 
tes coses!... 

SENYORA CAROLINA 

jNo'n tens, de voler, mocosa! 

Rabiosa. 
jVinguen aquets diners! 

EMÍLIA 

Sempre molt enèrgica, 
jNo! 

SENYORA CAROLINA 

Agafantla pel bras. 

Jo dich que si... 

EMÍLIA 

jNo. no y no! 

Se desfà de senyora Carolina ab una revolada 
y salta a un recó en actitut de defensa. Senyora 
Carolina, encesa d'ira, va per pegarli. 

IGNACl 

Deturantla. 

Déixila, mama... Si es veritat lo que diu 
la Emilia, potser té rahó... Per dignitat han 
de refusarse aquets diners... 

SENYORA CAROLINA 

Ab tendresa. 
Donchs <fcòfn ho farem, fiti meu? 

ignaci 

Per mi no s'amoini... Ningú's mor per tres 
setmanes d'arrest... 

SENYORA CAROLINA 

No... Això no ho vuy... jEspérat! 

Va pera treures les arrecades, però tot seguit 
Ignaci li priva l acció. 

IGNACI 

A punt d'anarsen y donant un petó a senyora 
Carolina. 

No s'encaparri, mama... 
Tot anantsen. 

Ja sé lo que faré... Lo que m'han afanat a 
mi. jo ho afanaré a un altre... 

EMÍLIA 

jCòm!... {Ignaci! 

ignaci 

Veuràs... <;Quin remey me toca? 

EMÍLIA 

Rumiosa. 

Aturat... Aturat... <jNo faries el fet ab dues 
pessetes? 

» » 

IGNACI 

Potser si... 

EMÍLIA 

Donchs aixís, ja estem salvats... Jo les 
tinch... Les guardava per anar fent bossa y 
comprar uns pantalons al papa... 

1GNACI 

Aixís, no les vuy... Primer es el papa que 
jo... 

SENYORA CAROLINA 

Però, no podem pas permetre que per una 
cosa aixís tu hagis de ser castigat... 

1GNACI 

Somrient, però que's vegi que no diu la veritat. 

No, no.. No us amoinèu... Les volia per 
anarles a gastar ab els companys... Ja no soch 
quinto ara per deixarme pendre les coses... 

A Emilia. 

Guàrdeles pel papa les dues pessetes... 

SENYORA CAROLINA 

Fentli festes. 

jPobre fill meul Tu si que tens el cor d'àn- 
gel... 

16 

EMÍLIA 

Ab aire de reny, seriosa. 

No ho fassis més això d alarmar d'aquesta 
manera... 

tONACl 

^Per què?... Aixís he pogut veure que en- 
cara m'estimes... Jo'm pensava que d'ensà que 
m*havía fet soldat, no'm podies veure... Vaja, 
adeu germaneta. 

EMÍLIA 

<fOy que deixaràs aquesta carta allà hont 
diu la direcció? 

Li dona la que escrivia abans, 

IGNACI 

■ 

Si, dóna, disposa... 

Sé'n va, desprès de fer una festa a Emilia y un 
petà a senyora Carolina. 



Digitized by Google 



LA FORTUNA BOJA I23 



ESCENA SEGONA 

EMÍLIA y SENYORA CAROLINA. 

SENYORA CAROLINA 

Es un tros de pà aquest Ignaci. 

Ab ènfasis. 
jTé molt bons sentiments! 

EMÍLIA 

Ab això si que guanya al gran... 

SENYORA CAROLINA 

^Què'n tens que dir den Rafel? 

EMÍLIA 

Després d* una pausa. 

Miri, mama, no s'enfadi, però lo que fa en 
Rafel, no està gens be... 

SENYORA CAROLINA 

Gràcies a n'ell podem menjar moltes vega- 

EMÍLIA 

M'estimaria més treballar com un» negra 
de nit y dia y no necessitar els seus diners. 

Agafa samarretes y calsotets nous del damunt 
de la taula y's posa a treballar. 

Si, mama, si... Son de mala procedència'ls 
diners den Rafel... Això que ell fa, jo he sen- 
tit dir que no ho fan sino els homes més in- 
dignes... Abans, quan estava als billars del 
Colón, be... Però, jhaverse venut com s'ha 
venut ara!... 

SENYORA CAROLINA 

Y <jquè sabs tu d'hont venen els diners que 
porta? 

EMÍLIA 

No soch cap nena, ja... 
Pausa. 

En Rafel no dorm may a casa .. Donchs 
<jahont dorm? 

SENYORA CAROLINA 

<íQuè sé jo?... Ja es prou gran per no ha- 
verli d'anar al darrera... 

EMÍLIA 

Ab molta tristesa. 

jAy, mama, que tinch por d'algún càstich 
de Deu! 

Pausa, 

Truquen, senyora Carolina va a obrir y entra 
en Rafel, molt ben vestit dintre un caràcter una 
mica pinxesch. 

ESCENA TEKCERA 
Dites, més rafbl. 

* 

RAFEL 

De mal humor, 
jJa deu haver vingut per quartos, aquell! 

EMÍLIA 

<;Qui vols dir aquell? 

RAFEL 

jEstà be això! Va ferse soldat per no ser 
gravós a la família, però sempre ve a pidolar... 
jJa't dich jo que la pujarem dreta la paretl 

Se passeja nerviós, 

Y sempre ha de venir quan jo no soch a 
casa... Però lo que ha de procurar es no tro- 
barmhi may, perquè no sé si m sabré estar de 
tirarlo per la galeria... 

SENYORA CAROLINA 

Alarmada. 

|Y ara! <iPer què ho dius això, fill meu? 

RAFEL 

Ja ho sab vostè perquè ho dich... Perquè 
es un brètol y un llengua-llarch. 

SENYORA CAROLINA 

^Encara te'n recordes d allò que va dir de 
tu y de la desgracia del teu pare? 

RAFEL 

Més enfadat. 

\Si que me'n recordo!... Y me'n recordaré 
tota la vida... 

EMÍLIA 

Ab intenció. 

jOh, si que te'n recordaràs!... {Pobre papa! 

RAFEL 

Agrtsiu. 

<>Què vol dir això?... <jEh? ^què vol dir? 

EMÍLIA 

Vol dir que te'n recordaràs, perque'l 

rau-rau de la conciencia te'n farà recordar... 

RAFÉL 

Amenassant. 
|Emilia! {Emília!... 

SENYORA CAROLINA 

Imperativa a Emília 
jCalla! 

EMÍLIA 

De mala gana. 
(Ja callo! 

RAFEL 

Tornant a passejar. 

jS'ha d'acabar això!... S'ha d'acabar y s'aca- 
barà... Y abans de gaire... Y si us moriu de 
fam, moriushi... Vosaltres us ne tindrèu la 
culpa. 

EMÍLIA 

Aixecantse airada y encarantshi ab exaltació. 

<iQui, nosaltres?... ^Eh?... La culpa la tin- 
dràs tu, mal home... Tu, que tota la vida no 
has fet altra cosa que explotar als demés... que 
has estat sempre un viciós... Tu, que vares 

anar xaclant tots els diners que'I papa guarda- 
va do la rifa... Tu, que a copia de disgustos y 
de farces, després de robarli'Is diners, vares 
robarli la salut, fentlo inútil pel treball.,. Tu, 
que'ns has tornat a una misèria molt més do- 
lorosa, molt més vergonyosa que la d'abans .. 
Tu, que per suavisar aquesta misèria, no has 
trobat cosa millor que deshonrar la boca dels 
teus pares, flcaathi el pà del vici... jTu, tu, 
tu!... 

RAFEL 

Enlairant una cadira 
jT'haig de matar, llenguda! 

SENYORA CAROLINA 

jFills! jfills meus! 

Rafel se dirigeix amenassant cap a Emilia. 
Emilia l'espera plantantli cara. Però al mo- 
ment en que Rafel va per descarregar el cop, 
se topa cara a cara ab el senyor Joan, que surt 
de la esquerra arrossegant els peus y's guaita 
al seu fill ab posat terriblement amenassador. 

ESCENA IV 

■ 

Dits, més SENYOR JOAN. 

Rafel, al toparse ab l'aparició del seu pare, 



Digitized by Google 



LA FORTUNA BOJA 



129 



deixa anar la cadira descoratjat y recula unes 
passes, abaixant els ulls avergonyit. 

SENYOR JOAN 

Ab veu enronquida, que gairebé no s'entengui y 
senyalantli la porta. 

jVesten!... jVesten!... 

Rafel va reculant cap a la porta. 

EMÍLIA 

Abrassantse al senyor Joan. 
jPapa, no s exalti!... 

SENYORA CAROLINA 

A Rafel.) 
jFill meu, no'ns deixis! 

SENYOR JOAN 

jVesten!... jVesten! 

Truquen. Senyora Carolina va a obrir y entra 
en Miquel. 

RAFEL 

Per Miquel, tot guaitant a Emilia y senyor 
Joan. 

jAh!... jara m'ho esplico!... 
17 

SENYOR JOAN 

jVesten!... jVesten!... 

Rafel desapareix per la dreta. 

SENYORA CAROLINA 

SeguinÜOy com pera deturarlo. 
iFill!... jFill! 



ESCENA V 



EMÍLIA, SENYOR JOAN y MIQUEL. 

MIQUEL 

Violentat per la situació. 
<jQuè tenen?... ^Què'ls passa?... 

SENYOR JOAN 

Senyalantli que s'acosti y fentli un petó ]al 
front. 

fBon minyó!... jBon minyonet!... jBon 
minyonetl... 

Y's retira cap a la galeria, arrosseganf T els peus 9 
desinteressantse de la parella y asseyentse en un 
balanci. 

«A Miquel, indicantli una cadira. 
{Seu!... 

MIQUEL 

Tinch una mica de pressa... Quan Tlgnaci 
m'ha donat la teva carta, estava„a punt de sor- 
tir per coses del negoci... 

EMÍLIA 

Sento molt haverte destorbat, però aviat 
estarem llestos... 

Donantli el paquetet de monedes. 

T'he enviat a buscar només per tornarte 
això, que es ben teu. 

MIQUEL 

Com no sabent què dir. 

Son dels que* m va deixar el teu pare per 
plantar botiga. 

EMÍLIA 

No, no ho son. 

MIQUEL 

Te dich que... 

EMÍLIA 

Ab resolució. 

Prou comèdia, Miquel. ;Tu ja no'ns déus 
res!... 

MIQUEL 

T'ho deu semblar. 

EMÍLIA 

|Ho sé! L'has tornada de sobres la cantitat 
que't va deixar el papa... 

MIQUEL 

Però, els interessos... 

EMÍLIA 

No m'has d'enganyar a mi... N'has tornat 
més del doble de lo que vàrem deixarte... Jo 
he callat y he sofert fins avuy, però avuy ja no 
puch més y per això't dich: 

Ab pena. 

Miquel: jdeixa d'humiliarme! 

MIQUEL 

Agafant el paquetet. 
Veig que encara conserves l'orgull. 

Ab energia y dolcesa a la vegada. 
No es orgull: es dignitat. 

MIQUEL 

Aixecanlse. 
Adeu. 

Fa unes passes cap a la porta y t'atura. 
jEmilia! 

EMÍLIA 

Quasi al mateix temps. 
jMiquel! 

Resten un moment parats , sense saber què fer 
ni què dir. 

» 

MIQUEL 

Dissimulant la emoció. 
<fPuch despedirme del senyor Joan? 

EMÍLIA 

Això no cal preguntarho. 

Y resta contemplàntsel t mentres ell va cap a la 
galeria. Senyor Joan s'aixeca y l'amanyaga. 

SENYOR JOAN 

Bon minyó... Bon minyó.. Bon minyo- 
net... 

Se torna asseure. Miquel se7 mira ab aire de 
llàstima. Després avensa cap a Bmilia jr li 
allarga la mà. Emilia li correspon y resten un 
instant ab les destres agafades. 

MIQUEL 

jPobre senyor Joan! 

EMÍLIA 

Ab amargor. 
Fa llàstima <ioy? 

MIQUEL 

jQui l'ha vist y el vèu! 

Pausa. Se deixen anar de les mans. Miquel fa 
acció cCanarsen f al mateix instant en que Emilia 
romp el silenci. 

EMÍLIA 

Ab els ulls baixos. 
^Ja ho sabs que en Rafel ens deixa? 

MIQUEL 

això? 

EMÍLIA 

El papa l'ha tret... 

Pausa, 
jY millor que'ns deixi! 

MIQUEL 

Baix. 
Si, millor... 

EMÍLIA 

Tu també ho trobes </eh? 

MIQUEL 

Si, també ho trobo.*. 
Pausa. 

Però ^còm ho farèu per viure? 

» 

EMÍLIA 

Treballaré., treballaré de dia y de Jnit... 
Llogarem un pis més petitet... 

MIQUEL 

4Y si a copia de treballar caus malalta? 

EMÍLIA 

(Deu m'ajudarà! 

MIQUEL 

Mira que es molt per una noya portar una 
família; mira que hi pots perdre la salut... 

EMÍLIA 

Ab amargor. 

VA papa no pot viure gaire... Y, quan dl 
sigui mort, tant me farà morirme... 

MIQUEL 

<jY la teva mare? 

EMÍLIA 

Tindrà l·Ignaci, que ha cambiat molt... Y 
el gran mateix, tractantse de la mama... 

MIQUEL 

No te'n refiïs del gran. Quan s'ha arribat 
allà hont ha arribat ell... 

EMÍLIA 

Ab veu baixa. 
Calla, que'l sento que torna. 

Entra Rafel, seguit de senyora Carolina, que 
està tota plorosa. Emília diu suplicant a Mi- 
quel, que fa acció d'anarsen. 

Espérat una mica. 

Rafel travessa la escena y desapareix per la es- 
querra. 



ESCENA VI 



Emília, miquel, senyora Carolina y a la galeria 

SENYOR JOAN. 

r 

SENYORA CAROLINA 

{Fill! (fill meu! 

A Miquel. 
jJa ho veu ahont hem arribat!... 

MIQUEL 

Consolantla. 
No s desesperi, dóna... 

SENYORA CAROLINA 

* 

|Y diuen de tenir fills!... <)Què farem ara 
nosaltres?... jAgafar un sarró y anar a captar! 

Això ho diu mirantse a Emilia, com acusantla. 

EMÍLIA 

Ab energia y amargor. 

jVal més anar a captar que viure del vicií... 

18 

Pausa. Surt altre cop Rafel, portant un farcelt 
de roba. 



ESCENA VII 

Dits, més RAFEL. 

RAFEL 

Fent un petó al front de senyora Carolina. 
jÀdéu, mama! 

SENYORA CAROLINA 

jNo'ns deixis, fill! 

SENYOR JOAN 

Que s'ha acostat arrossegant els peus. 
jVesten!... jVesten!... 

A Miquel. 
jBon minyó!... jBon minyó!.. . 

EMÍLIA 

i 

Ab aire de reny afectuós. 
jPapa!... 

Rafel desapareix, després de donar una mirada 
d'ira a Emilia. 



Digitized by GooqIc 



• 4 



LA FORTUNA BOJA I39 



ESCENA ULTIMA 

Dits, fóra RAFEL. 

SENYOR JOAN 

A Miquel, sense fer cas del reny d'Emilia. 

El cor m'ho deya... el cor m'ho deya... 
Bon minyó... Bon minyó... El cor may en- 
ganya... May, may, may... 

MIQUEL 

No s'afecti, senyor Joan... 

SENYOR JOAN 

No m afecto, no... <iPer què... per què haig 
d'afectarme?... Molt content... molt content 
estich... Emprò jo ja ho sabia... El cor may 
enganya... 

EMÍLIA 

Ab el mateix tò d'abans» 
Papa... En Miquel té feina... 

MIQUEL 

A Emilia, ab certa tendresa. 

<íQue vols que me'n vagi?... 

EMÍLIA 

No, això no, però com que tu havies dit..- 

SENYOR JOAN 

Ves, ves si tens feina... Ja tornaràs ^eh?... 
Bon minyó... Bon minyó... 

Li fa un petó y se'n va cap a la galeria. Pausa. 

MIQUEL 

A Emilia, ab molta emoció. 
jEmilia! 

EMÍLIA 

A b igual to. 
jMiquel! 

MIQUEL 

<rQue ho vols que torni? 

EMÍLIA 

Agafantli les dues mans, seU guaita fixament y 
diu: 

jPobre Miquel! jQue déus haver sofert! 

Miquel va per enrahonar, però Emilia segueix 
dient: 

f Si que has sofert! jProu que ho endevino! 
jProu que ho sé! 

MIQUEL 

|Còm que ho sabs! 

EMÍLIA 

jPer lo que he sofert jo!... jQuan t'he do- 
nat aquets diners, m'ha semblat que a dintre 
meu se rompia alguna cosa... ^còm t'ho di- 
ré?... m'ha semblat que's rompia l'últim lligam 
que'm retenia a la vida... 

Pausa. 

,jMe perdones, Miquel? 

MIQUEL 

«jM'estimes, Emilia? 

EMÍLIA 

Ab toia l'ànima. 
Oh, si... jT'estimo... t'estimo! 

• ■ 

SENYORA CAROLINA 

Que estava plorant a un recò, aixeca'ls ulls pen- 
sant aben Rafel y diu. 

jPobre fill meu! jJa l'hem perdut! 

EMÍLIA 



Resolta, mentres senyor Joan torna acostarse. 

No, mama... Ha perdut un fill... però n'ha 
guanyat un altre... 

Pausa. A Miquel. 

|Vès si'ns n'ha dut de tristeses aquella dit- 
xosa rifa! 



Abrassantla. 
jOh, si! Si'ns descuidem, ens roba la feli- 



Senyora Carolina segueix plorosa. Senyor Joan 
s'abrassa a Miquel y Emilia, boy dient. 



MIQUEL 



citat 



SENYOR JOAN 



jBons minyons!... jBons minyonets! 



TELÓ RÀPIT 

